Հարմարվողականությունն ու հանդուրժողականությունը արատներ են, եթե դա հարմարվողականություն ու հանդուրժողականություն է ստի, կեղծիքի, քծնանքի, դավաճանության, գողության հանդեպ։ Մենք՝ որպես հասարակություն, հանդուրժել ենք թվարկված ու էլի բազմաթիվ արատներ։ Ու այդ հանդուրժողականությամբ ենք նաև թույլ տվել, որ մարտի 1-ին իշխանությունը մարդ սպանի։ Իշխանությունն օգտվել է գնված հանդուրժողականությունից շեղվողներին սպանելու իր իրավունքից, որը սահմանադրական իրավունք չէ ու որևէ օրենսգրքում ամրագրված իրավունք չէ։ Դա խունտայի ու կլանի իրավունք է, որը նախկին իշխանությունները տարածել են պետության ու հասարակության նկատմամբ։